Eesti Autorite Ühingu projektijuhi Mario Kivistiku sõnul on lugu «Jää jumalaga, Mann!»  rahvalik laul, mis originaalkujul pole autoriõiguse objekt. «Sellist teost võib igaüks vabalt töödelda, kusjuures töötlejal (arranzheerijal) tekib sellele töötlusele autoriõigus. Kui originaalteos on uues esituses uuesti salvestatud, pole ka varasemaid fonogrammitootja õigusi ja esitajaõigusi rikutud. Nii et olemasoleva info põhjal ei näe siin autoriõiguse ja sellega kaasnevate õiguste rikkumist,» märkis Kivistik. «Küll aga võiks juhtum kõne alla tulla juhul, kui keegi Zorgi liikmetest oleks selle loo  arranzheerinud ja reklaamitegija kasutaks äratuntavalt just sedasama arranzheeringut. Sellisel juhul läheks asi ilmselt kohtuvaidluseni ja kohus otsustaks tõenäoliselt sõltumatu eksperthinnangu alusel: kas tegu on n.-ö. töötluse töötlusega või mitte. Meie andmebaasis küll ühtegi märget sellise arranzheeringu kohta pole, kuid kuna bändi liikmetest ei ole minu teada keegi meie liige, siis ei pruugi need andmed olla päris autentsed ja lõplikud.»